OpenLLM-France/wikimedia huggingface dataset:
# Tell Sheikh Hamad

Tell Sheikh Hamad (àrab: تل الشيخ حمد, Tall ax-Xayẖ Ḥamad) és un jaciment arqueològic situat al nord-oest de Síria, a la part esquerra del riu Khabur, prop de la ciutat de Deir al-Zor. És on es trobava l'antiga ciutat de Dūr-Katlimmu del segle vii aC i que, als voltants de 1350 aC, fou la capital i centre administratiu de les províncies occidentals d'Assíria. Fou coneguda també com a Magdalu i Magdala durant l'època de l'Imperi Romà.
Excavacions dutes a terme per un equip d'arqueòlegs van descobrir 550 textos cuneïformes accadis i 40 en arameu, d'entre altres troballes al lloc, com una antiga estela de basalt negre del rei assiri Adad-Nerari III d'uns 2.800 anys. El 2015, l'Oficina d'Afers Educatius i Culturals dels Estats Units va assenyalar importants i greus saquejos al jaciment per part de l'Estat Islàmic durant la Guerra civil siriana.

## Referències

* ↑ ««Aturem la destrucció del patrimoni cultural de l'Iraq»». Universitat de Barcelona. [Consulta: 3 setembre 2015].
* ↑ Glatz, 2015, p. 256.
* ↑ Magee, 2014, p. 207.
* 1 2 3 Mack, David. «Promoted World Here’s A Look At Some Of The Ancient Sites Destroyed By ISIS And The Syrian Civil War». BuzzFeed, Inc. [Consulta: 3 setembre 2015].
* ↑ Gzella, 2015, p. 127.
* 1 2 «Tall Schech Hamad». Ausgrabung in Tall Schech Hamad. Tell Schech Hamad Projekt. [Consulta: 3 setembre 2015].
* ↑ Lamb, Franklin. «A Syrian Victory at a Posh London Auction House?». National Museum, Damascus. CounterPunch. [Consulta: 3 setembre 2015].

## Bibliografia

* Glatz, Claudia. Plain Pottery Traditions of the Eastern Mediterranean and Near East. Left Coast Press, 2015. ISBN 9781629580906.
* Gzella, Holger. A Cultural History of Aramaic. BRILL, 2015. ISBN 9789004285101.
* Magee, Peter. The Archaeology of Prehistoric Arabia. Cambridge University Press, 2014. ISBN 9781139991636.
# Colley Cibber

Colley Cibber (Bloomsbury, Londres, 6 de novembre de 1671 - Bloomsbury, Londres, 11 de desembre de 1757) fou un poeta, dramaturg i actor anglès.
Fou el primer actor que va realitzar també tasques de direcció, fet que determina la seva importància a la història del teatre. El seu llibre de memòries Apology for the Life of Colley Cibber ('Apologia de la vida de Colley Cibber, comediant', 1740) aporta informació molt valuosa sobre el teatre de l'època; de fet, les dues comèdies que va escriure reflecteixen els canvis culturals i ideològics de principis del segle xviii.
Cibber va escriure algunes peces teatrals perquè fossin representades per la seva pròpia companyia en el teatre de Drury Lane i en va adaptar moltes d'altres. La seva feina va rebre crítiques negatives de gent de la talla de Alexander Pope, que el satiritzatva a la seva obra la Dunciad, fet que encara li fou beneficiòs, ja que li va donar una fama i una popularitat que no tenia fins llavors.

## Representacions

* Love's Last Shift (Comèdia, gener 1696)
* Woman's Wit (Comèdia, 1697)
* Xerxes (Tragèdia, Lincoln's Inn Fields, 1699)
* The Tragical History of King Richard III (Tragèdia, 1699)
* Love Makes a Man (Comèdia, Desembre 1700)
* The School Boy (Comèdia, for 24 Octubre 1702)
* She Would and She Would Not (Comèdia, 26 Novembre 1702)
* The Careless Husband (Comèdia, 7 Desembre 1704)
* Perolla and Izadora (Tragèdia, 3 Desembre 1705)
* The Comical Lovers (Comèdia, Haymarket, 4 Febrer 1707)
* The Double Gallant (Comèdia, Haymarket, 1 Novembre 1707)
* The Lady's Last Stake (Comèdia, Haymarket, 13 Desembre 1707)
* The Rival Fools (Comèdia, 11 gener 1709)
* The Rival Queans (Comèdia-Tragèdia, Haymarket, 29 Juny 1710), a paròdia de Nathaniel Lee's The Rival Queens.
* Ximena (Tragedy, 28 Novembre 1712)
* Venus and Adonis (Mascarada, 12 Març 1715)
* Myrtillo (Pastoral, 5 Novembre 1715)
* The Nonjuror (Comèdia, 6 Desembre 1717)
* The Refusal (Comèdia, 14 Febrer 1721)
* Cæsar in Egypt (Tragèdia, 9 desembre 1724)
* The Provoked Husband (amb John Vanbrugh|, Comèdia, 10 Gener 1728)
* Love in a Riddle (Pastoral, 7 Gener 1729)
* Damon and Phillida (Pastoral, Haymarket, 16 Agost 1729)
* Papal Tyranny in the Reign of King John (Tragèdia, Covent Garden, 15 Febrer 1745)
Bulls and Bears, Drury Lane, 2 desembre 1715, és atribuïda a Cibber però no va ser mai publicada

## Referències

* ↑ Ashley, p. 75
* ↑ Ashley, p. 14; Barker, p. 263.
# Augy (Aisne)

Augy és un municipi francès situat al departament de l'Aisne i a la regió dels Alts de França. L'any 2007 tenia 76 habitants.

## Demografia
### Població

El 2007 la població de fet d'Augy era de 76 persones. Hi havia 29 famílies de les quals 11 eren unipersonals (4 homes vivint sols i 7 dones vivint soles), 4 parelles sense fills i 14 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 42 habitatges, 29 eren l'habitatge principal de la família, 7 eren segones residències i 6 estaven desocupats. Tots els 40 habitatges eren cases. Dels 29 habitatges principals, 22 estaven ocupats pels seus propietaris i 7 estaven llogats i ocupats pels llogaters; 3 tenien dues cambres, 6 en tenien tres, 6 en tenien quatre i 14 en tenien cinc o més. 17 habitatges disposaven pel capbaix d'una plaça de pàrquing. A 9 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Augy el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 4 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 4 | 55 a 59 | 0 |
| 4 | 50 a 54 | 4 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 4 |
| 4 | 30 a 34 | 0 |
| 0 | 25 a 29 | 0 |
| 0 | 20 a 24 | 4 |
| 0 | 15 a 19 | 4 |
| 4 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 46 persones, 35 eren actives i 11 eren inactives. De les 35 persones actives 32 estaven ocupades (18 homes i 14 dones) i 4 estaven aturades (2 homes i 2 dones). De les 11 persones inactives 3 estaven jubilades, 4 estaven estudiant i 4 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de fabricació d'altres productes industrials.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques d'Augy a l'INSEE.
* Évolution et structure de la population Fitxa amb el detall de dades d'Augy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Bella Caledonia

Bella Caledonia és una revista digital creada l'octubre del 2007 a Edimburg, Escòcia, pels escriptors Mike Small i Kevin Williamson. La publicació no està aliliada a cap partit polític i apareix com a suplement de 24 pàgines del periòdic The National el primer dissabte de mes. Durant el debat previ al referèndum d'independència d'Escòcia del 2014, Bella Caledonia va donar suport a la campanya Sí, tenint 40.000 lectors diaris, 500.000 lectors diferents mensuals amb un pic d'un milió l'agost del 2014. Després del referèndum es va continuar editant amb una barreja d'articles de política i cultura. A partir del 2015 va començar a publicar en llengua escocesa i gaèlica.

## Referències

* ↑ «Magazine» (en anglès). https://bellacaledonia.org.uk,+01-09-2017.+[Consulta: 26 setembre 2019].
* ↑ «Culture magazine Bella Caledonia is set for restructure» (en anglès). https://www.thenational.scot,+26-09-2019.+[Consulta: 26 setembre 2019].
* ↑ Twitter, Freddy Mayhew. «Scottish daily The National launches monthly magazine in association with website Bella Caledonia» (en anglès). https://www.pressgazette.co.uk,+01-03-2017.+[Consulta: 26 setembre 2019].
* ↑ «Bella Caledonia launches Gaelic and Scots content» (en anglès). https://www.commonspace.scot,+28-10-2015. Arxivat de l'original el 2019-09-26. [Consulta: 26 setembre 2019].
# GNOME Calculator

La Calculadora de GNOME (antigament coneguda com a GCalctool) és la calculadora de l'escriptori GNOME. És capaç de resoldre equacions.

## Modes

Té cinc modes de funcionament:
* Bàsic: interfície per operacions aritmètiques bàsica, semblant a una calculadora de butxaca.
* Avançat: interfície amb funcions científiques i conversió d'unitats.
* Financer: interfície enfocada als càlculs financers i conversió de divises.
* Programació: interfície amb opció de fer operacions bit a bit i conversió de bases.
* Teclat: amaga els botons de la interfície i en canvi tot l'espai és ocupat pel resultat, orientada a ser utilitzada amb el teclat.
* Mode bàsic
* Mode avançat
* Mode financer
* Mode de programació
* Mode de teclat

## Referències

* ↑ Beginning Ubuntu Linux, de Keir Thomas, Andy Channelle i Jaime Sicam, p. 287-288, a Google Books
* ↑ http://live.gnome.org/Gcalctool

## Enllaços externs

* Web oficial
# Maria Cacheda Pérez

Maria Cacheda Pérez (segle xx) és una historiadora de l'art, arqueòloga i gestora cultural especialitzada en educació patrimonial i feminisme prehistòric i arqueològic.
Historiadora de l'Art per la Universitat de Santiago de Compostel·la, es formà també amb un postgrau en arqueologia del paisatge. S'especialitzà en gestió cultural i en la intersecció acadèmica d'aquestes disciplines amb la perspectiva feminista i es doctorà en Arqueologia Prehistòrica per la Universitat Autònoma de Barcelona. Ha treballat per a l'Agència Catalana del Patrimoni Cultural i vinculada al Centre d'Estudis del Patrimoni Arqueològic de la Prehistòria, adjunt a la Universitat Autònoma de Barcelona.
Cacheda Pérez també és professora de la Universitat Oberta de Catalunya i membre de la xarxa d'investigació PastWomen sobre l'estudi cultural de la dona i el seu paper en la divulgació històrica. A més, ha col·laborat amb la revista digital Núvol, en altres publicacions sobre divulgació històrica, ha participat en actes i conferències culturals sobre la narrativa de la dona en les diverses etapes de la humanitat i s'ha mostrat a favor de la participació social necessària (sobretot pel que fa a la inclusió femenina) per al bon funcionament i l'accessibilitat dels museus públics i de l'educació sociocultural.

## Referències

* 1 2 3 4 Solanilla Demestre, Laura. «Coeducación patrimonial en museos y patrimonio histórico: una metodología para aplicar la perspectiva de género en educación patrimonial» (en castellà). Universitat Oberta de Catalunya, 10-07-2022. [Consulta: 30 octubre 2023].
* 1 2 3 Vilnitzky, Mariana «Las mujeres no aparecen en la narrativa prehistórica» (en castellà). Alternativas Económicas, 01-01-2020 [Consulta: 7 gener 2024].
* 1 2 «Museos arqueólogicos y perspectiva feminista, miradas externas, miradas internas. María Cacheda.» ( Maria Cacheda Pérez a YouTube) (en castellà). Museos Ruta Caesaraugusta. Ajuntament de Saragossa., 07-03-2023 [Consulta: 7 gener 2024].
* 1 2 3 Martín, Helena «Maria Cacheda: "Quan vas al museu estàs aprenent que el patrimoni també és teu"». Surtdecasa.cat, 17-05-2023 [Consulta: 7 gener 2024].
* ↑ «Conferencia María Cacheda (Colectivo PASTWOMEN): Museos arqueólogicos y perspectiva feminista, miradas externas, miradas internas» (en castellà). Algodeocio, 01-03-2023. [Consulta: 7 gener 2023].
* ↑ «Maria Cacheda». Núvol, n.d. [Consulta: 30 octubre 2023].
* ↑ «Maria Cacheda Pérez» (en castellà). La Aventura de la Historia, n.d. [Consulta: 7 gener 2024].
* ↑ Martín, Helena «Per què anar al museu és transformador?». Crític, 31-03-2022 [Consulta: 7 gener 2024].
# Morro Reatino

Morro Reatino és un comune (municipi) de la Província de Rieti, a la regió italiana del Laci, situat a uns 80 km al nord-est de Roma i a uns 15 km al nord de Rieti. A 1 de gener de 2019 la seva població era de 343 habitants.

## Referències

* ↑ «Resident population on 1st january» (en anglès). ISTAT. [Consulta: 26 gener 2020].
# Hyles gallii

Hyles gallii és una espècie de lepidòpter ditrisi de la família dels esfíngids (Sphingidae), pròpia de la regió Holàrtica.

## Història natural

L'eruga s'alimenta de Galium com Galium aparine, Galium mollugo i Galium verum i d'altres plantes com Epilobium montanum, Chamaenerion angustifolium, Godetia amoena, Clarkia, Fuchsia, Circaea, Plantago major.

## Distribució

Es distribueix per Nord-amèrica, Europa (exceptuant la península Ibèrica, Illes Balears, entre altres regions), Àsia central i Japó.
* Larva

## Referències

* ↑ «BioLib - Hyles gallii». [Consulta: 5 juny 2024].
* ↑ «Sphingidae of the Eastern Palaearctic - Hyles gallii». [Consulta: 5 juny 2024].

## Enllaços externs

* Sphingidae of the Western Palaearctic (anglès)
* Moths and Butterflies of Europe and North Africa (anglès)
# Tell Turlu

Tell Turlu és un jaciment arqueològic de Turquia a 45 km a l'est de Gaziantep a la carretera de Nizip. És un munt amb una llarga seqüència d'ocupació des de la prehistòria. Fou excavat per Perrot el 1962. Els nivels 3 i 4 presenten ceràmica i poteria d'Halaf sent el jaciment més occidental que presenta netament restes de cultura d'Halaf junt amb Tell Yunus. Les cases dels nivells 1 a 6 eren rodones i de pedra amb els magatzems propers. Alguns dels objectes recuperats es troben al museu de Gaziantep.

## Referències

* Turlu
# Bratte

Bratte és un municipi francès situat al departament de Meurthe i Mosel·la i a la regió del Gran Est. L'any 2007 tenia 32 habitants.

## Demografia
### Població

El 2007 la població de fet de Bratte era de 32 persones. Hi havia 14 famílies, de les quals 7 eren parelles sense fills i 7 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 14 habitatges, 12 eren l'habitatge principal de la família i 2 eren segones residències. Tots els 14 habitatges eren cases. Tots els 12 habitatges principals que hi havia estaven ocupats pels seus propietaris; 2 tenien quatre cambres i 10 en tenien cinc o més. 7 habitatges disposaven pel capbaix d'una plaça de pàrquing. A 2 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bratte el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 4 |
| 0 | 45 a 49 | 0 |
| 0 | 40 a 44 | 4 |
| 0 | 35 a 39 | 0 |
| 8 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 4 | 15 a 19 | 8 |
| 0 | 10 a 14 | 4 |
| 8 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 25 persones, 21 eren actives i 4 eren inactives. De les 21 persones actives 19 estaven ocupades (10 homes i 9 dones) i 2 estaven aturades (1 home i 1 dona). De les 4 persones inactives 2 estaven jubilades, 1 estava estudiant i 1 estava classificada com a «altres inactius».

### Activitats econòmiques

L'únic establiment que hi havia el 2007 era d'una empresa d'hostatgeria i restauració.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Bratte a l'INSEE.
* Évolution et structure de la population Fitxa amb el detall de dades de Bratte a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Francesco Merli

Francesco Merli (Milà, 28 de gener de 1887 - 11 de desembre de 1976) fou un tenor italià, especialment associat amb papers pesats com Otello, Canio i Calaf. Figura com un dels tenors dramàtics més fins del període d'entreguerres.
Va rebre educació vocal a la seva ciutat natal amb els professors Carlo Negrini i Adelaide Borghi. Després d'haver quedat segon en un concurs de cant a Parma el 1914, on el guanyador va ser el jove Beniamino Gigli, va obtenir una certa fama i va fer el seu debut operístic el mateix any a Milà com Elisero a Mosè in Egitto de Rossini, seguit per presentacions al Teatro Colón de Buenos Aires, on entre altres funcions va aparèixer en l'estrena mundial de l'òpera argentina Huemac de Pascual de Rogatis. Va visitar aquest teatre regularment entre els anys 1920-32.
El debut a La Scala de Milà es va produir el 1916 com a Alvaro a Fernando Cortez de Spontini, i va arribar l'èxit amb el seu particular Walther auf Stolzing a Els mestres cantaires de Wagner. Merli va actuar a La Scala fins al 1946, on va ser molt admirat per Toscanini, apareixent com a Lohengrin, Calaf, Des Grieux, Dimitrij a Borís Godunov de Mússorgski, Radamès, Turiddu, Manrico, Vassilij a Sibèria, d'Umberto Giordano, Canio, Florestan al Fidelio de Beethoven i des de 1935 al paper de l'heroi a Otello.
El 1926 va ser Calaf en l'estrena de Turandot a l'Òpera de Roma, i en l'estrena el 1927 al Covent Garden de Londres. En els anys de 1926-27 i 1930, va actuar al Covent Garden de Londres com a Faust a Mefistofele de Boito, com a Calaf, com a Enzo a La Gioconda de Ponchielli, com a Gennaro a I Gioielli della Madonna de Wolf Ferrari, Dimitrij com a Borís Godunov i com a Des Grieux.
Merli també va participar en l'estrena mundial de Respighi de Belfagor (La Scala, el 26 d'abril de 1923) i Emiral Bruno Barilli (Teatro Costanzi de Roma, 1924). El 1924 i 1930-36, va cantar en els festivals de l'Arena de Verona, i el 1928 va participar en una gira per Austràlia amb la Companyia Williamson Melba, que havia ocupat la gran Prima Donna Nellie Melba. Durant la seva breu participació en el Metropolitan Opera de Nova York, on va fer el seu debut el 1932 com a Radamès, va cantar Edgardo a Lucia di Lammermoor, Pinkerton a Madama Butterfly i Gabriele Adorno a Simon Boccanegra. El seu compromís amb el Met es va interrompre a causa d'una malaltia aguda, i va tornar a Itàlia, després d'un mes.
El 1935 va actuar al Gran Òpera de París com a Pollione a Norma, seguit per actuacions en l'òpera de Copenhaguen i al Teatre dels Camps Elisi de París, i va estar de gira amb la companyia d'òpera Carro Di Tespi a Bèlgica.
Francesco Merli va ser actiu a l'escenari a Itàlia fins al 1950, quan es va retirar de l'escena i va començar com a pedagog a Milà, on va morir l'11 de desembre de 1976.
# Montoggio

Montoggio (en ligur Montêuggio) és un comune italià, situat a la regió de la Ligúria i a la ciutat metropolitana de Gènova. El 2011 tenia 2.049 habitants.

## Geografia

Es troba a l'alta vall del Scrivia, al nord-est de Gènova i compta amb una superfície de 47,73 km² i fins a cinquanta frazione. Limita amb les comunes de Casella, Davagna, Gènova, Sant'Olcese, Serra Riccò, Torriglia i Valbrevenna.

## Ciutats agermanades

* Radomyšl, República Txeca, des del 2006
* Zonza, França, des del 2006

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dades Istat el 31 desembre 2011». Arxivat de l'original el 3 de març 2016. [Consulta: 21 juliol 2015].
# Thana

Thana o Thane (marathi: ठाणे) és una ciutat de Maharashtra, integrada a la conurbació de Bombai, al nord-est d'aquesta ciutat i a la desembocadura del rierol Thana a 19° 12′ N, 72° 59′ E﻿ / ﻿19.200°N,72.983°E﻿ / 19.200; 72.983. És capital del districte de Thana. Té una superfície de 147 km² i una població d'1.261.517 habitants segons el cens del 2001. La població cent anys abans (1901) era de 16.011 habitants.
La ciutat té a la rodalia nombrosos llacs (uns trenta); conserva edificis colonials portuguesos com la fortalesa i la catedral, però no són abundosos.

## Història

Al final del segle xiii era capital d'un regne independent poderós, que el 1318 fou conquerit per Kutb al-Din Mubarak Shah I Khalji (1316-1320) i un governador de Delhi s'hi va instal·lar. El 1529 el senyor local, terroritzat per la derrota musulmana a Cambay i l'incendi de Vasai, va esdevenir tributari portuguès, el que no el va salvar en la guerra que va seguir i la ciutat fou saquejada tres vegades, dues pels portuguesos i una pels gujaratis. Pel tractat de desembre de 1533 fou cedida a Portugal i en endavant va ser una població pròspera. El 1739 els marathes van incorporar Bassein i Thana i el domini portuguès es va acabar. El 1771 una flota va sortir de Portugal per recuperar Thana i Bassein i els britànics, assabentats, es van avançar; després d'intentar el control per negociacions que van fracassar, es va enviar una força militar que va ocupar la ciutat el 28 de desembre de 1774; la guarnició fou executada. Va restar sota domini britànic a la presidència de Bombai i el 1863 es va convertir en municipalitat. Amb la independència de l'Índia forma part de la província i després estat de Bombai i des de 1960 de l'estat de Maharashtra.
El 22 d'agost de 2011 els Castellers de Vilafranca van descarregar un 3 de 9 amb folre en aquesta ciutat, el primer mai realitzat a l'Índia, en el marc d'una actuació conjunta amb els govindes locals.

## Bibliografia

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.

## Referències

* ↑ lafura.cat, 23/08/2011, Els Castellers de Vilafranca planten el tres de nou a l'Índia Arxivat 2011-08-29 a Wayback Machine.

## Enllaços externs

* Thana, policia
* Thana
* Thana
# Brattert

Brattert (en luxemburguès i alemany: Brattert) és una vila de la comuna de Wahl situada al districte de Diekirch del cantó de Redange. Està a uns 32 km de distància de la ciutat de Luxemburg.

## Referències

* ↑ «Brattert». [Consulta: 19 octubre 2015].
# Narcís Dolç

Narcís Dolç (Tortosa, segle XVI - valor desconegut) va ser un orguener de Tortosa. Va treballar a la Seu de Girona, contractat pel capítol de canonges, els anys 1538, 1543 i 1549, citat tant com a orguener com a organista. El 1538 va reparar els tres orgues que hi havia a la catedral.

## Referències

* ↑ Gregori i Cifré, Josep Maria. Inventaris dels fons musicals de Catalunya. vol. 10. Bellaterra: Universitat Autònoma de Barcelona i Institut d'Estudis Catalans, 2019, p. XLII.
* ↑ Miranda López, Maria del Mar. Música i cerimònia a Girona, 1500-1650 (tesi). Girona: Universitat de Girona, 2019, p. 86.
* ↑ Reuter, Rudolf. Orgeln in Spanien (en alemany). Bärenreiter, 1986, p. 76.
# Hontangas

Hontangas és un municipi de la província de Burgos a la comunitat autònoma de Castella i Lleó. Forma part de la comarca de Ribera del Duero.

## Demografia

Evolució demogràfica :
| 1991 | 1996 | 2001 | 2004 |
| 165 | 156 | 148 | 134 |